Elon Musk o critică pe fosta soție a lui Jeff Bezos: "Unul dintre motivele pentru care civilizația occidentală a murit"
- Alexandru Sălăvăstru
- 21 martie 2024, 18:20
Fosta soție a lui Jeff Bezos, MacKenzie Scott, a ajuns luna aceasta în atenția lui Elon Musk pentru donațiile sale filantropice. Zilele trecute, MacKenzie Scott a anunțat că va dona 640 de milioane de dolari către 361 de organizații. Suma este mai mult decât dublă față de cele 250 de milioane de dolari pe care se angajase inițial să le doneze anul trecut
Elon Musk o critică pe MacKenzie Scott
Lever for Change, organizația care a ajutat-o pe Scott cu donațiile sale filantropice, spune că 279 de organizații non-profit vor primi câte două milioane de dolari, în timp ce restul de 82 de organizații vor primi câte un milion de dolari.
Lever for Change a precizat că apelul deschis pentru donații "a planificat inițial 250 de premii de câte un milion de dolari fiecare". Cu toate acestea "echipa a decis să extindă grupul de beneficiari și valoarea premiilor".
Donația consistentă a lui Scott a venit la câteva săptămâni după ce Musk i-a criticat activitatea de caritate:
"Fostele soții super bogate care își urăsc fostul soț" ar trebui să fie clasate printre "motivele pentru care civilizația occidentală a murit'", a declarat Musk într-o postare X, acum ștearsă, de pe 6 martie.
Musk nu a explicat în detaliu de ce a numit-o pe MacKenzie Scott
Elon Musk a fost un critic dur al eforturilor de promovare a diversității, echității și incluziunii corporative și sociale:
"DEI (n.r. diversitate, echitate și incluziune) este doar un alt cuvânt pentru rasism. Să le fie rușine tuturor celor care îl folosesc", a declarat Musk într-o postare pe X din ianuarie.
Aceasta nu a fost prima dată când Musk a criticat-o pe Scott. În mai 2022, Musk a susținut că întreprinderile sale au fost marginalizate de Partidul Democrat. De vină ar fi fost donațiile făcute de Scott.
MacKenzie Scott, la rândul ei, nu a emis nicio reacție publică la comentariile lui Elon Musk despre modul în care își gestionează banii.
Elon Musk o critică pe MacKenzie Scott. Organizațiile non-profit au fost selectate "dintr-un grup de peste 6.000 de solicitanți"
MacKenzie Scott a declarat că organizațiile non-profit au fost selectate "dintr-un grup de peste 6.000 de solicitanți". Cele 361 de organizații au fost "analizate de la egal la egal de un juriu" și "sunt agenți vitali ai schimbării".
Donațiile lui Scott din acest an includ sprijin pentru sănătatea femeilor și pentru grupurile minoritare. Ea face donații către ACLU din Alabama, Centrul pentru drepturile refugiaților și imigranților și Institutul de Studii pentru Femei și Etnii:
"Acest premiu ne ajută să ducem lupta noastră pentru dreptate și echitate la următorul nivel. Continuăm munca noastră pentru a demonta barierele legale, structurale și culturale care contribuie la inegalitatea de gen", a declarat Megan Peterson, în legătură cu donația lui Scott.
Ea este director executiv al grupului non-profit de advocacy Gender Justice.
Organizația lui Peterson urmează să primească 2 milioane de dolari
Spre deosebire de alte persoane sau fundații care donează, ea nu impune cum trebuie să fie cheltuiți banii.
În 2022, Scott a declarat într-o postare pe blogul său de pe Medium unde au mers banii din donații. A donat aproape 2 miliarde de dolari către "343 de organizații care sprijină persoanele din comunitățile defavorizate".
Donațiile lui Scott în 2022 au inclus 275 de milioane de dolari către Planned Parenthood. 15 milioane de dolari au mers și către Lutheran Immigration and Refugee Service.